
JEGYZŐKÖNYV

Készült: Nagycenk Nagyközség Önkormányzatának Képviselő-testülete 2010. március 25. napján megtartott rendes üléséről.

Jelen vannak: 
Ivánkovics Ottó polgármester

Barasits László képviselő

Bugledich Attila képviselő




Füzi Ernő képviselő




Horváth János képviselő

Horváth Rezső képviselő

Lex Ernő képviselő

Ragats Péter képviselő

Filátz Józsefné jegyző

Meghívottak: 

Nemes Viktória óvodavezető




Hüse Gabriella iskolaigazgató

Napirend:

Zárt ülés:

1. Új munkaszerződések megkötésének szükségessége

    Előterjesztő: Filátz Józsefné

2.  Egy nagycenki  vállalkozó iparűzési adóval kapcsolatos kérelme

Előterjesztő: Filátz Józsefné

Rendes testületi ülés keretei között:

1. Éves közbeszerzési terv elfogadása

     Előterjesztő: Filátz Józsefné

2. Közbeszerezési szabályzat módosításának elfogadása 

Előterjesztő: Filátz Józsefné

3. Sportegyesület beszámolója

Előterjesztő: Ivánkovics Ottó

4. Beszámoló a lejárt határidejű határozatok végrehajtásáról

Előterjesztő: Ivánkovics Ottó

Korábbi elmaradt testületi ülések napirendi pontjainak tárgyalása:

5. 
Pádár László ajánlata  rendezvényszervezéssel kapcsolatban

Előterjesztő: Ivánkovics Ottó polgármester

6. Gyepmesteri szolgáltatás igénybevétele

Előterjesztő: Filátz Józsefné

7. 
Nagycenk Nagyközség Önkormányzat részére érkezett árajánlat egy megosztandó területen lévő ingatlan megvásárlására
Előterjesztő: Ivánkovics Ottó polgármester

8. Nagycenk Nagyközség Önkormányzatának területén kialakítás alatt lévő építési telkek értékesítése

Előterjesztő: Ivánkovics Ottó polgármester

9. Volt Laktanya értékesítési lehetőségei (amennyiben MNV Zrt válasza megérkezik)
Előterjesztő: Ivánkovics Ottó polgármester

10. Illegális szeméttelep megbízási szerződésének vizsgálata összefoglaló

Előterjesztő: Filátz Józsefné

11. Lakossági panasz vizsgálata a Dózsa körúti kamionos közlekedés kapcsán

Előterjesztő: Ivánkovics Ottó polgármester

12. Egyebek:

- Marton Ferenc címer használat iránti kérelme

- Nagycenki Iparoskör címer használat iránti kérelme

· Rászorulók részére biztosított fanyesési lehetőség

· AGRIPRIV Kft-vel folytatott tárgyalások

· KMB iroda

· Halastó tájékoztatás kérése

· Cenki híradó szerkesztési problémái

· EU Charta rendezvényére lehetséges delegált tagok kiválasztása  

Ivánkovics Ottó: Testületi ülésünket megnyitom, megállapítom, hogy a testület határozatképes, 7 fő képviselő jelen van. Csorba János jelezte, hogy egészségügyi okokból nem tud jönni, mások nem jeleztek vissza. 

Az előterjesztést a képviselő urak megkapták, 11 napirendi pont és az egyebek. 

A sportegyesületi beszámolót elkészíteni nem volt időm, kérem levenni a napirendi pontok közül, van-e egyéb javaslat?

Filátz Józsefné: A költségvetés II. módosítását érintően lenne egy kérés, illetőleg Benke Éva nyújtott be egy kérelmet. Továbbá egy alapítványi kérelem érkezett be, illetőleg egy meghívó jótékonysági bálra és a Horváth és Lukács Galéria támogatási kérelme. Ezeket az egyebekben szeretném ismertetni. 

Az igazgató asszony és az óvodavezető asszony szeretnének az elmúlt ülésen hozott határozattal kapcsolatban egy kéréssel fordulni a testület felé. 

Ivánkovics Ottó: Más kérdés, javaslat?

Bugledich Attila: Nekem van javaslatom, hogy a zárt ülés kerüljön a napirendi pontok végére, és kezdjünk az iskola és az óvoda kérésével. 

Ivánkovics Ottó: Aki ezekkel a módosításokkal egyetért, kérem kézfeltartással jelezze. 

Döntéshozatal: 7 igen szavazattal, ellenszavazat és tartózkodás nélkül

Ivánkovics Ottó: Engedje meg a testület, hogy az elmúlt időszak eseményeiről beszámolót tartsak. 

Tisztelt Képviselő Testület!

A legutóbbi rendes testületi ülés óta az alábbi fontosabb események történtek:

2010.február 11.: - Közmeghallgatás, rendes testületi ülés, 2010-es költségvetés elfogadása

Február 15.:    - Szent Imre utcai csapadékvíz-elvezetési és aszfaltozási munkálatok 



munkaterület átadása

· TAXUS per folytatása

· MNV Zrt. Felé a volt Laktanya értékesítéséhez szükséges engedély megkérésének újraindítása

· Együttes munkatársi értekezlet

· Kulturális Bizottsági ülés

Február 17.:    - Megbeszélés Anday Mariettával a Nemzeti Vágta nagycenki előselejtezőjéről

· Goodvill Consulting pályázati tanácsadó cég képviselőjével megbeszélés

Február 18.:
- Kistérségi Közgyűlés

· Polgármesteri vétó következtében ismételt Képviselő-testületi ülés a 2010-es költségvetés újratárgyalására

Február 19.:
- Területkimérés – Szent Imre u vége – Hidegségi u. eleje (0187 hrsz.)

· Lakossági fórum – Szent Imre utcai lakosok részére

Február 24.:
- Ismételt megbeszélés a nemzeti Vágta kapcsán

· TAEG Zrt. Képviselőjével, Gyenge Álmossal helyszíni egyeztetés a volt 

kópházi út melletti erdészeti munkáról

· MNV Zrt. Munkatársa felé sürgetés (volt Laktanya)

· Helyszíni szemle a Szent Imre utcai munkákról

Február 25.:
- Megemlékezés a Kommunizmus Áldozatairól a temetőben

· Rendkívüli képviselő-testületi ülés

Március 1.:
- Vén Tamással, Bognár Tamással megbeszélés a TIOP 1.1.1 pályázat kapcsán 



újra beadásra került a pályázat a digitális táblákra

· Szociális Bizottsági ülés

Március 3.,:
- A Széchenyi Emlékév kapcsán ajándéktárgyak megrendelése

· Kiss József műszaki ellenőrrel helyszíni egyeztetés a Szent Imre utcában

Március 4:
- TIOP 1.1.1 szerződés aláírása Vén Tamással

Március 5:
- Corvinus Projektiroda jelezte, hogy a Kerékpárút-pályázat kapcsán még nem történt meg a támogatási szerződés konzorciumi szerződésének aláírása

Március 8:
- Helyszíni megbeszélés az Arany Kakas Étterem fejlesztése kapcsán

· Kulturális Bizottsági ülés – április 8-i feladatok átbeszélése

Március 9:
- Tervezői egyeztetés a TEUT pályázat kapcsán

Március 10.:
- GYSEV Vasútfejlesztés – helyszíni megbeszélés a Vasútállomáson

· Sopronkőhidai Sajtbemutató az Indonéz Nagykövet úrral

· A nagycenki prospektusok – 10.300 db – megérkezett

Március 11.:
- Újabb Nemzeti Vágta megbeszélés

Március 12.:
- Dr. Környei Attila Emlékkiállítás megnyitója a Kastélyban

· Március 15-i ünnepség, koszorúzás

Március 13.: Szalai Gergely Emléktorna

Március 14. :
- Illegális szemétlerakás észlelése az Illegális Szeméttelepen 

(rongyok, ruhák, kb. 15-20 db fóliazsákban) 

Március 16.: 
- Cenki Híradó szerkesztőivel megbeszélés kezdeményezése a márciusi szám 



Kapcsán

· TEUT egyeztető megbeszélés

Március 18: 
- Világörökségi Nap megbeszélése a helyi civilekkel – május 15.



- Rendkívüli testületi ülés

Március 22.:
- Köztársasági Őrezred, Rendőrség, közút, stb: helyszíni bejárás az április 8-i 



Ünnepségre

· Közbeszerzési eljárás megindítása a LEADER Széchenyi téri felújítása kapcsán, Közbeszerzői tanácsadóval szerződés aláírása

Március 23.: 
- Kulturális Bizottsági ülés

· NUSI pályázat 50 ezer Ft-ja megérkezett

· Az NKA-hoz átkerültek az irataink a Nemzeti vágta támogatási kérelmére vonatkozóan

· Az MNV Zrt.-től megérkezett a hozzájárulás a lakatanya eladási árára vonatkozóan

Március 25.:
- Rendes testületi ülés

Közeljövő:  

Március 31.: - Agripriv megbeszélés: márc. 31.

Április. 8.:- Széchenyi István 150 éves halálévfordulója kapcsán országos megemlékezés

 Szervezése

Április 16-18:
- Általános iskolában Széchenyi és kora történelmi vetélkedő döntője

1. Iskolaigazgató és óvodavezető kérése

Hüse Gabriella: Arról a határozatról van szó, amelyben Önök azt kérik, hogy a személyiségi jogok figyelembe vételével anonim módon, kérdőíves formában a nagycenki szülők körében végezzek felmérést arról, hogy miért viszik el a gyerekeket az intézményből. 

Ehhez szeretnék néhány észrevétel hozzátenni: 

1. Én még mindig segítő kezet kaptam Önöktől mióta itt dolgozom, és igyekezetem az önök elvárásainak megfelelni. Az nagyon rosszul esett, hogy nélkülem hozták meg ezt a határozatot. Nem kérdezték meg a véleményemet. A határozatot ilyen formában nem tudom végrehajtani. Nem kérdezhetem meg a szülőktől, hogy miért viszi el a gyermekét. A gyerekek iskolaválasztása szabad, a szülő indoklás nélkül elviheti a gyermekét másik intézménybe. 

2. Van az intézménynek minőségbiztosítási rendszere, az intézménynek minden évben elégedettségi mérést kell végezni, amikor meg kell kérdezni a szülőt, hogy elégedett-e az iskolai munkával. Erre megvan a kérdőív, amit mindig kiküldünk. Ennek kapcsán megkérdezhetem, hogy elégedettek-e az iskolában folyó munkával, vagy sem. 

Ivánkovics Ottó: Ha az iskolában megvan a létszám, akkor az óvoda számára is jár a kiegészítő támogatás, ami sok száz ezer Ft. Én az igazgató asszony által készített táblázatból láttam a prognózist, hogy a következő évben csökkenni fog a létszám. Már csak azért is, mert nagyobb a kimaradó 8. osztály létszáma, mint a leendő elsősöké. 

Hüse Gabriella: Az óvoda és az iskola között a kapcsolat a lehető legjobb, mindent megtettünk azért, hogy minél több gyermeket írassanak be az iskolába. 18 tanköteles gyermekből 15-öt írattak be hozzánk. 

Nemes Viktória: Nem jellemző, hogy sok szülő Sopronba viszi a gyermekét. Azt gondolom, ha 3 gyermeket elvisznek, az nagyon jó arány. Évekre visszamenőleg megnéztem, ennél nem volt több. Olyan okok miatt, hogy Sopronba fognak költözni és a testvért is elviszik, vagy pedig ott dolgoznak, és így egyszerűbb, ha viszik magukkal a gyerekeket is. Azt gondolom nagyon jó az együttműködés az iskola és az óvoda között. Nem gondolom, hogy probléma lenne az átmenetnél. Azt gondolom, mindenki idejár óvodába, aki ide tartozik, sőt Pinnyéről, Peresztegről, Sopronból is hozzák a gyerekeket. Sajnos nem sok mindent tudunk tenni, ha a szülő eldöntötte, hogy elviszi, bármit mondhatunk. 

Ivánkovics Ottó: Mi legyen a megoldás az intézményvezetőknek? Kerüljön visszavonásra a határozat? 

Horváth János: Igen, az volt a kérés. 

Ivánkovics Ottó: Aki egyetért azzal, hogy vonjuk vissza a 37/2010. (III.18.) Kt. határozatot, kérem kézfeltartással jelezze. 

Döntéshozatal: 6 igen szavazattal, 1 ellenszavazattal, 1 tartózkodás mellett

39/2010. (III.25.) Kt. határozat

Nagycenk Nagyközség Önkormányzatának Képviselő-testülete a 37/2010. (III.18.) Kt. határozatát visszavonja.

Határidő: azonnal

Felelős: Ivánkovics Ottó polgármester

Nemes Viktória: Megtörtént a választás az óvoda névadó kapcsán. Az „Aranypatak” elnevezés nyert. Április 24-én, a Szent György napon tartjuk a névadó ünnepséget. 

Hüse Gabriella: Lakossági fórumok kerülnek megrendezésre az iskola aulájában este 18-20 óra között. Kiadható a terem, mivel már oktatás nem folyik ebben az időben. Mennyiért adhatom ki a termet? 

Filátz Józsefné: Az önkormányzatnak biztosítania kell erre a célra termet, ez nem választható lehetőség, hanem kötelező. Ha ezzel a Képviselő-testület egyetért, javasolnám, hogy a dolgozónak, aki vállalja az iskola nyitását, zárását, fel lehessen ajánlani valamilyen juttatást. 

Füzi Ernő: Ha jól tudom, bármely párt milliárdos nagyságrendet költ a választási kampányra. Javaslom, hogy óránként legalább 5000 Ft terembérletet kérjünk. Ha a Tornacsarnok helyiségében lenne a lakossági fórom, ott is ezt a tarifát javaslom. 

Hüse Gabriella: Én egy alkalomra javaslom az 5000 Ft-ot. 

Ivánkovics Ottó: 1 alkalom másfél óra, ez 5000 Ft, ez egy javaslat. 

Füzi Ernő: Ha alkalomról van szó, legalább 15 ezer Ft-ot javasolok, óránként javasoltam az 5000 Ft-ot. Kérem tegyük fel szavazásra, a testület döntsön róla. 

Ivánkovics Ottó: Van-e más javaslat? 

Horváth János: A holnapi rendezvényért már nem tudunk pénzt kérni. 

Barasits László: Akkor nem aktuális. 

Bugledich Attila: Ha egy pártnak ingyen adjuk az iskola auláját, úgy illik, hogy a többinek is. Javaslom, hogy az egyenlő feltételek miatt erre a néhány rendezvényre adjuk oda ingyen. 

Ivánkovics Ottó: Három javaslat van, felteszem a kérdést: aki az első javaslatot, az 5000 Ft/óra terembérletet javasol, kérem kézfeltartással jelezze. 

Döntéshozatal: igen szavazat nélkül, ellenszavazat nélkül, 8 tartózkodás mellett

40/2010. (III.25.) Kt. határozat

Nagycenk Nagyközség Önkormányzatának Képviselő-testülete a választási kampányra vonatkozó 5000 Ft/óra terembérleti díjat nem fogadja el. 

Ivánkovics Ottó: A mostani választási ciklus végéig ingyen biztosítanánk az aulát este 8 óráig, ha ezen a választási cikluson kívül újabb rendezvény esetében visszatérünk erre a kérdésre. Aki ezt elfogadja, kérem kézfeltartással jelezze. 

Döntéshozatal: 6 igen szavazattal, 1 ellenszavazattal, 1 tartózkodás mellett

41/2010. (III.25.) Kt. határozat

Nagycenk Nagyközség Önkormányzatának Képviselő-testülete a 2010. évi országgyűlési választási ciklus végéig rendezvények esetében 20 óráig ingyen biztosítja az iskola auláját. A választási cikluson kívül újabb rendezvény esetében visszatérnek erre a kérdésre.

Határidő: folyamatos

Felelős: Ivánkovics Ottó polgármester

2. Éves közbeszerzési terv elfogadása

Filátz Józsefné: Elkészítettem az éves közbeszerzési tervet, melyet Páli János úrral is egyeztettem. Ha más beruházás is történik, módosítani kell ezt a tervet. 

Bugledich Attila: Javaslom, fogadjuk el. 

Ivánkovics Ottó: Van-e kérdés, észrevétel? Tehát aki az éves közbeszerzési tervet elfogadja, kérem kézfeltartással jelezze.

Döntéshozatal: 8 igen szavazattal, ellenszavazat és tartózkodás nélkül

42/2010. (III.25.) Kt. határozat

Nagycenk Nagyközség Önkormányzatának Képviselő-testülete a 2010. évi Közbeszerzési tervet elfogadja.

Határidő: folyamatos

Felelős: Filátz Józsefné jegyző

3. Közbeszerezési szabályzat módosításának elfogadása
Filátz Józsefné: Az előterjesztésnek két mozzanata lenne: elsősorban el kellene fogadni azt, hogy kit javasol a testület Közbeszerzési Bizottság tagjaként, valamint elfogadni magát az új Közbeszerzési Szabályzatot. 3 állandó tag kell, valamint szakértők minden egyes közbeszerzési eljárásnál. Van-e kérdés a szabályzattal kapcsolatosan?

Bugledich Attila: Személyekre tennék javaslatot. A Gazdasági bizottság külsős tagjait javaslom, Zsugonits Imrénét, Kecskés Zoltánt, pénzügyes munkatársként pedig Markóné Kubicsek Erikát. 

Füzi Ernő: Ha valaki nem vállalná el, javaslom póttagként Dr. Horváth Andrást. 

Horváth János: Meg kell kérdezni, hogy elfogadják-e.

Ivánkovics Ottó: Egyéb javaslat nincs? Aki elfogadja, kérem jelezze kézfeltartással.

Döntéshozatal: 8 igen szavazattal, ellenszavazat és tartózkodás nélkül

43/2010. (III.25.) Kt. határozat

Nagycenk Nagyközség Önkormányzatának Képviselő-testülete a 3 fős Közbeszerzési Bizottság tagjaként javasolja: 

1. Zsugonits Imréné

2. Kecskés Zoltán

3. Markóné Kubicsek Erika

4. Dr. Horváth András (póttag)

A jelöltek beleegyezését követően alakul meg a három tagú bizottság.

Határidő: folyamatos
Felelős: Filátz Józsefné jegyző

Ivánkovics Ottó: Aki a Közbeszerzési Szabályzattal egyetért, kérem jelezze.

Döntéshozatal: 8 igen szavazattal, ellenszavazat és tartózkodás nélkül

44/2010. (III.25.) Kt. határozat

Nagycenk Nagyközség Önkormányzata Képviselő-testülete a Közbeszerzési szabályzatának módosítását elfogadja.

Határidő: folyamatos.

Felelős: Filátz Józsefné jegyző

4. Beszámoló a lejárt határidejű határozatok végrehajtásáról

A napirendi pontot nem tárgyalta a testület.

5. Volt Laktanya értékesítési lehetőségei

Bugledich Attila: Erről majd kérünk írásos előterjesztést. 

Ivánkovics Ottó: Horváth Rezső és Bugledich Attila képviselő urak figyelmét szeretném felhívni arra, hogy a tegnapi napon érkezett e-mailen az MNV Zrt-től a válasz arra vonatkozóan, hogy a tavalyi év májusában elkezdett folyamat, mi szerint szíveskedjenek az értékbecslésünket elfogadni. Egy kérdése van az MNV Zrt-nek, hogy ezt az összeget mire kívánja az önkormányzat felhasználni. 

Bugledich Attila: Kérünk majd javaslatot erre írásban és utána majd lesz róla szó. 

Horváth Rezső: A Gazdasági Bizottságnak az a feladata, hogy ezt megtárgyalja. Ez költségvetés érintő kérdés. 

Ivánkovics Ottó: Jegyző asszonyt és a Gazdasági Bizottság elnökét szeretném felkérni arra, hogy legkésőbb 8 napon belül hívják össze a KGB ülést ennek a napirendi pontnak a megtárgyalására vonatkozóan. Erről majd az utána következő testületi ülés keretében fogunk dönteni. 

Horváth Rezső: Megkapjuk az előterjesztést, a Gazdasági Bizottság dönteni fog róla, de így 45 millióról nem tudunk dönteni. 

Filátz Józsefné: Mivel jövő héten szabadságon vagyok, nem tudok KGB-t összehívni, bár nélkülem működőképes a bizottság. 

6. Költségvetés

Filátz Józsefné: A 2009 évi költségvetés II. módosítását a Képviselő-testület elfogadta. Ezen a testületi ülésen, melyen elfogadásra került a II. módosítás, még nem érkezett meg a Kincstártól a pontos kimutatás. Akkor már felvetették a pénzügyes kolléganők azt a kérdést, hogy nem tudunk pontos adatokat beírni a költségvetés tábláiba. A képviselők úgy fogadták el a költségvetést, hogy ezeket a számadatokat kiigazíthatjuk, és ennek megfelelően fogadták el a költségvetést. A kolléganők kiigazították a táblákat, melyeket felhoztam az ülésre, valamint  elkészítettünk egy előterjesztést a III. módosításra. Szeretném megkérdezni, hogy ezt III. módosításként kívánja a testület elfogadni, vagy megerősíti döntését és hozzájárul a korrekcióhoz. 

Ivánkovics Ottó: KGB elnök úrtól szeretném a bizottság véleményét kérni. 

Horváth Rezső: Ez csak egy technikai átvezetés, két tételt érint. Javaslom, hogy a költségvetést a módosításokkal fogadjuk el. Nem kell a III. módosítás. 

Bugledich Attila: Tudomásul vesszük, egyszer már elfogadtuk. 

Ivánkovics Ottó: Jegyző asszony, törvényes ez így, ha nem történik szavazás?

Filátz Józsefné: A tudomásul vételt kérem. 

Bugledich Attila: Tudomásul vesszük a korábbi döntésnek megfelelően. 

Horváth Rezső: Tudomásul vesszük, hogy korrigálva lett a két tétel. Korábbi döntésünket megerősítjük. 

7. Benke Éva kérelme

Filátz Józsefné: Kérelem érkezett Benke Éva Cenki Híradó szerkesztője részéről. Szeretné kiegészíteni két oldallal a most megjelenő példányt, mivel nem fér el nyolc oldalban, mert a Széchenyi emlékév számos témája annyira megnövelné az oldalszámot, hogy két plusz oldalt szeretne az újságban megjelentetni. Amennyiben ennek a költségeit a testület biztosítja. 

Füzi Ernő: Elfogadásra javaslom. Szükség van a tájékoztatásra. 

Ivánkovics Ottó: Egyéb észrevétel? Részemről csak annyi, hogy az indokoltságot szerettem volna látni. A munkaverziót sajnos nem kaptam meg annak ellenére, hogy a vállalkozói szerződésben erre utalás mutatkozik. 

Bugledich Attila: A vállalkozói szerződésben erre utalás nem mutatkozik. 

Ivánkovics Ottó: Benke Éva a megbeszélést, amit kezdeményeztem, semmibe vette azáltal, hogy a megbeszélésen nem jelent meg. 

Bugledich Attila: Benke Évának nem kell az ilyen megbeszéléseken megjelennie. Nincsen semmilyen munkajogi viszonyban a polgármesterrel. 

Ivánkovics Ottó: Vállalkozó jogviszonyban van a Biosalvus Bt. az önkormányzattal. 

Bugledich Attila: Ha az önkormányzat kéri, természetesen a Biosalvus Bt. áll rendelkezésre. 

Ivánkovics Ottó: Az önkormányzat képviselője vállalkozói szerződésben a polgármester. 

Bugledich Attila: A megrendelő pedig a Képviselő-testület. A Képviselő-testület nem kérte semmire sem a Biosalvus Bt-t. 

Ivánkovics Ottó: Mennyi a plusz költség? 

Bugledich Attila: Kb. 20 ezer Ft. 

Ivánkovics Ottó: Tehát maximum 20 ezer Ft-os kellene biztosítanunk. Ha nincs más egyéb hozzászólás, aki egyetért azzal a határozati javaslattal, hogy kb. 20 ezer Ft-ot biztosítsunk a 2010. márciusi Cenki Híradó lapszám plusz betétlapjára vonatkozóan, kérem kézfeltartással jelezze.

Bugledich Attila: Azt javaslom, hogy arról döntsön a testület, hogy pótlap kerülhet-e a Cenki Híradó márciusi lapszámába. 

Ivánkovics Ottó: Kérem jegyző asszonyt fogalmazza meg a határozati javaslatot. 

Filátz Józsefné: Nagycenk Nagyközség Önkormányzatának Képviselő-testülete akként határoz, hogy a Cenki Híradó 2010. márciusi lapszámában a Széchenyi emlékév számos témája, programja miatt szükséges 2 plusz oldal betétlap megjelenítését támogatja, hogy az emlékév programjainak részletes bemutatása megtörténhessen. A plusz két oldal költségét vállalja. 

Ivánkovics Ottó: Aki ezt elfogadja, kérem kézfeltartással jelezze.

Döntéshozatal: 6 igen szavazattal, ellenszavazat nélkül, 2 tartózkodás mellett

45/2010. (III.25.) Kt. határozat

Nagycenk Nagyközség Önkormányzatának Képviselő-testülete akként határoz, hogy a Cenki Híradó 2010. márciusi lapszámában a Széchenyi emlékév számos témája, programja miatt szükséges 2 plusz oldal betétlap megjelenítését támogatja, hogy az emlékév programjainak részletes bemutatása megtörténhessen. A plusz két oldal költségét vállalja. 

Határidő: 2010. március 31.

Felelős: Ivánkovics Ottó polgármester

8. Charta

Bugledich Attila: Még nem jeleztek vissza konkrétan a nagycenk egyesületek és civil szervezetek az irányban, hogy kiket delegálnának a Charta rendezvényére. A Dirthy Dance Sopron Táncegyesület elég sok nagycenki kötődéssel rendelkezik, ők két fiatalt is javasoltak, Horváth Dalmát és Barasits Dánielt. Javasolnám, hogy az önkormányzat képviseletében Barasits László is vegyen részt a Lengyelországi találkozón. De ezen a fiatalon kívül még konkrét neveket nem tudok mondani. 

Ragats Péter: Ifj. Cenki József a Tűzoltó Egyesület részéről jelezte, hogy részt kívánna venni a rendezvényen. 

Bugledich Attila: Az Iparoskör elnökének is van több javaslata. 

A Chartától érkezett levél arról szól, hogy elküldték a pályázatot a 2011-2012-es időszakra vonatkozóan Brüsszelbe, nagyon örülnek annak, hogy mi is vállaltunk egy kis találkozót 2012-ben, ha a pályázat nyer, 4500 eurót fogunk kapni a rendezésre és utazási költségtérítésre a különböző országokból érkezőknek. A döntésről értesítenek majd bennünket. 

9. Nagycenk Nagyközség Önkormányzatának területén kialakítás alatt lévő építési telkek értékesítése

Ivánkovics Ottó: Két vállalkozó is jelezte, hogy esetlegesen vásárlási szándékkal bírna a vállalkozói területen, kérdezném, hogy milyen áron ajánljam ki a számukra? 13 ingatlanforgalmazó céget kerestünk meg arra vonatkozóan, hogy együttműködési szerződés keretein belül segítse az értékesítését ezeknek a területeknek. Közülük az egyik ma jelezte, hogy komoly érdeklődőt hozna. Hány %-os jutalék fizethető a számára, ha az értékesítés megvalósul? 

Füzi Ernő: Hol van erről az előterjesztés? 

Ivánkovics Ottó: Valamint, hogy mikor lesznek ott közművek, erre lehetetlen válaszolni.

Horváth Rezső: A KGB tárgyalta, azt javaslom, amit annak idején a KGB meghatározott, 1 % + áfát elfogadott az ingatlanközvetítők jutalékára, és a négyzetméterárakat is meghatározta. Amit a KGB elfogadott, az kerüljön végrehajtásra. 

Filátz Józsefné: Az önkormányzat területén kialakításra kerülő építési telkek értékesítésénél a KGB elfogadta az 1 % + áfa sikerdíj megfizetését ingatlanközvetítő részére. Az építési telkeknél 2000 Ft + áfa négyzetméterár került meghatározásra. Kérem szavazzátok meg, hogy meg tudjunk kötni egy szerződést az ingatlanközvetítő irodával. 

Lex Ernő: Határozzunk meg egy tárgyalási alapot. 

Filátz Józsefné: Az 1 % + áfa sikerdíjat szavazza meg a Képviselő-testület, hogy megköthető legyen az ingatlanforgalmazó irodával a szerződés. 

Ivánkovics Ottó: Aki elfogadja, kérem jelezze kézfeltartással. 

Döntéshozatal: 8 igen szavazattal, ellenszavazat és tartózkodás nélkül

46/2010. (III.25.) Kt. határozat

Nagycenk Nagyközség Önkormányzatának Képviselő-testülete támogatja az 1 % + áfa sikerdíj megfizetését az ingatlanforgalmazó iroda részére.

Határidő: folyamatos

Felelős: Ivánkovics Ottó polgármester

Ivánkovics Ottó: Most már nincs olyan, hogy értékbecslés nélkül ad el az önkormányzat területet, az értékbecslést szakemberek végezték. A tisztelt Képviselő-testület a szakember véleményét felülbírálva az építési telkeket nem 2000,- Ft-os bruttó, hanem 2000,- Ft-os nettó négyzetméter áron határozta meg. Tájékoztatok mindenkit, hogy rossz döntés volt. bruttó 2000,- Ft ért már lett volna érdeklődő, aki ki is nézett már magának egy területet. döntés hiányában ez az üzlet nem valósult meg. A felelősség azoké, akik kivonulásukkal akadályozzák az önkormányzat munkáját. 

Horváth Rezső: Köszönjük szépen, nem veszünk tovább részt, mert személyeskedésbe fog torkollni. 

Ivánkovics Ottó: Egy irányárat kellene először meghatározni, hogy legyen tárgyalási alap. Nem tudunk ár nélkül területet értékesíteni. 

Horváth Rezső, Bugledich Attila, Füzi Ernő, Barasits László képviselők távoztak. Jelen lévő képviselők száma 4 fő. 

Ivánkovics Ottó: Jelen lévő képviselők száma 3 fő és a polgármester, a testületi ülést be kell rekeszteni. Van-e kérdés, javaslat? 

Lex Ernő: Én azt mondom, ha komoly vevő lett volna, a 2000 Ft + áfa sem lett volna gond. Ha értékesíteni akarunk, én el tudom fogadni a 2000 Ft-os bruttó árat. Az üzleti életben mindig nettó árakról beszélünk, az önkormányzat sajátos helyzetben van, mert nem áfakörös. Próbáljunk tárgyalni 2000 Ft-os bruttó áron. 

Ragats Péter képviselő távozott. Jelen lévő képviselők száma 3 fő. 

Ivánkovics Ottó: Összehívunk egy rendkívüli ülést erre vonatkozóan. Köszönöm szépen, berekesztem a testületi ülést.

Jegyzőkönyv lezárva.

Kmf.


Filátz Józsefné
Ivánkovics Ottó


jegyző
polgármester

Készült: 2010. március 25-i Képviselő-testületi ülésen.


